CELEX: 32011R0773
Language: ro
Date: 2011-08-02 00:00:00
Title: Regulamentul de punere în aplicare (UE) nr. 773/2011 al Comisiei din 2 august 2011 privind clasificarea anumitor mărfuri în Nomenclatura combinată

4.8.2011   
            
            
               RO
            
            
               Jurnalul Oficial al Uniunii Europene
            
            
               L 201/4
            
         REGULAMENTUL DE PUNERE ÎN APLICARE (UE) NR. 773/2011 AL COMISIEI
   din 2 august 2011
   privind clasificarea anumitor mărfuri în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (1), în special articolul 9 alineatul (1) litera (a),
   întrucât:
   
               (1)
            
            
               Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87, este necesar să se adopte măsuri privind clasificarea mărfurilor menționate în anexa la prezentul regulament.
            
         
               (2)
            
            
               Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții UE specifice, în vederea aplicării de măsuri tarifare sau de altă natură privind comerțul cu mărfuri.
            
         
               (3)
            
            
               În temeiul acestor reguli generale, mărfurile descrise în coloana 1 a tabelului din anexă trebuie clasificate la codul NC indicat în coloana 2, pe baza motivelor care figurează în coloana 3 a aceluiași tabel.
            
         
               (4)
            
            
               Este necesar să se prevadă posibilitatea invocării în continuare de către titular, în temeiul articolului 12 alineatul (6) din Regulamentul (CEE) nr. 2913/92 al Consiliului din 12 octombrie 1992 de instituire a Codului Vamal Comunitar (2), pentru o perioadă de trei luni, a informațiilor tarifare obligatorii care au fost furnizate de autoritățile vamale ale statelor membre în ceea ce privește clasificarea mărfurilor în Nomenclatura combinată, dar care nu sunt conforme cu dispozițiile prezentului regulament.
            
         
               (5)
            
            
               Măsurile prevăzute în prezentul regulament sunt conforme cu avizul Comitetului Codului Vamal,
            
         ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului din anexă se clasifică în Nomenclatura combinată la codul NC indicat în coloana 2 a aceluiași tabel.
   Articolul 2
   Informațiile tarifare obligatorii furnizate de autoritățile vamale ale statelor membre care nu sunt conforme cu dispozițiile prezentului regulament pot fi invocate în continuare pentru o perioadă de trei luni, în temeiul articolului 12 alineatul (6) din Regulamentul (CEE) nr. 2913/92.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 2 august 2011.
      
         
            Pentru Comisie, pentru președinte
         
         Algirdas ŠEMETA
         
            Membru al Comisiei
         
      
   
   
      (1)  JO L 256, 7.9.1987, p. 1.
   
      (2)  JO L 302, 19.10.1992, p. 1.
   
      ANEXĂ
      
                  Descrierea mărfurilor
               
               
                  Clasificare
                  (Cod NC)
               
               
                  Motive
               
            
                  (1)
               
               
                  (2)
               
               
                  (3)
               
            
                  Vehicul cu două roți acționat cu picioarele, cu o greutate de aproximativ 10 kg.
                  Vehiculul este alcătuit din:
                  
                              —
                           
                           
                              un cadru din oțel cu o furcă din aluminiu cromat cu suspensii;
                           
                        
                              —
                           
                           
                              un ghidon cu înălțime reglabilă;
                           
                        
                              —
                           
                           
                              o platformă cu dimensiunile de aproximativ 38 × 11 cm, cu orificii și bandă antiderapantă;
                           
                        
                              —
                           
                           
                              două roți cu următoarele dimensiuni: 26 inchi (roata din față) și 18 inchi (roata din spate);
                           
                        
                              —
                           
                           
                              frâne pentru partea din față și pentru partea din spate, acționate manual, și
                           
                        
                              —
                           
                           
                              un cric.
                           
                        Vehiculul nu dispune de șa, pedale și nici de un dispozitiv de pedalare.
                  Înălțimea maximă la care poate fi ridicat ghidonul este de 97 cm.
                  
                      (1) A se vedea imaginea
               
               
                  8716 80 00
               
               
                  Clasificarea se stabilește pe baza regulilor generale 1 și 6 de interpretare a Nomenclaturii combinate, precum și pe baza textului codurilor NC 8716 și 8716 80 00.
                  Clasificarea obiectului ca trotinetă sau altă jucărie cu roți similară la codul NC 9503 00 10 este exclusă deoarece, deși este acționat cu picioarele și dispune de o platformă, majoritatea caracteristicilor vehiculului, cum ar fi dimensiunile, frânele, roțile, furca frontală sau suspensia, nu corespund cu cele ale unei trotinete sau ale unei jucării de la poziția 9503 00.
                  Prin urmare, vehiculul trebuie clasificat la codul NC 8716 80 00, drept alte vehicule nepropulsate mecanic.
               
            
         
      
         (1)  Imaginea are caracter pur informativ.